 Proza - : - intoarcerea acasa de Emma Greceanu : - intoarcerea acasa de Emma Greceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fata... (Proza) > despre... (Personale) > puzzle ... (Proza) > Confesiune ... (Proza) > Ganduri ... (Personale) > intoarcerea... (Personale) > Visul iii ... (Proza) > Visul ii ... (Proza) > Visul ... (Proza) > Un tren din... (Personale) > O... (Proza) > in timpul... (Proza) > in timpul... (Proza) > in timpul... (Proza) > Cronica din... (Proza) > Cronica din... (Proza) > Dimineti ... (Personale) > prea multa... (Proza) > imperativ ... (Personale) > astenii ... (Personale) > Ultima... (Proza) > nici o urma... (Personale) > naivitate ... (Personale) > stari ... (Proza) > ziua mea de... (Personale) > insemnari... (Proza) > donne che... (Proza) > oboseala ... (Proza) > ceata ... (Proza) > Giani ... (Proza) > exercitii... (Personale) > Povestile... (Proza) > Povestile... (Proza) > Povestile... (Proza) > Povestile... (Proza) > Povestile... (Proza) > via Nino... (Personale) > Despre... (Proza) > glavna tema ... (Personale) > obsesii de... (Personale) > iarna mea ... (Personale) > olga ... (Proza) > Eva ... (Proza) > poveste de... (Personale) > Scrisori Vii... (Proza) > Fictiuni ii... (Proza) > Fictiuni ... (Proza) > Scrisori Vi ... (Proza) > Scrisori V ... (Personale) > Biletul de... (Proza) > legea... (Proza) > Scrisori iV ... (Personale) > Scrisori ii ... (Personale) > Scrisori i ... (Personale) > Biletul de... (Proza) > Biletul de... (Proza) > Biletul de... (Proza) > Ganduri... (Personale) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Biletul de... (Proza) > Orasul cu... (Proza) > Orasul cu... (Proza) > Orasul cu... (Proza) > Orasul cu... (Proza) > Orasul cu... (Proza) > intoarcerea... (Proza) > intoarcerea... (Proza) > intoarcerea... (Proza) > intoarcerea... (Proza) > intoarcerea... (Proza) > intoarcerea... (Proza) > intoarcerea... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13905967 index.html' > Vizionari: 1760 > intoarcerea acasa proza [ ] fragment 5 - - - - - - - - - - - - - - - - - - - - - - - - - de Emma Greceanu [emmagreceanu ] 2009-09-12 | | Toamna se strecura cumva lent, ca o otrava cu iz de melancolie, pe strazile inguste ale orasului, prin cartiere unde plopii fosneau, scuturandu-se disperati de frunze. Eu, murmurand vreo melodie auzita la radio, le alegeam sa fie numai cele mai perfecte, galbene sau verzi, cazute prematur, asemeni oamenilor loviti din senin de cine stie ce boala. Le culegeam in manunchiuri, apoi le imprastiam pe covorul de iuta, rosu cu modele negre, din dormitorul nostru. Simteam ca asa pot aduce toamna in casa, imi placea mult acest anotimp, chiar daca vedeam eu cum toate se transforma si ni se ingusteaza spatiul de joaca. Campurile erau deja arate pentru primavara, in spatele blocului iarba nu mai era verde, era rosiatica, din cauza brumei. Nu mai aveam unde sa facem tumbe si sa ne ridicam corturi din paturile capatate atat de greu de la ai nostri parinti. si nici la iarba verde nu ne mai puteam duce. Acolo, pe malul raului, il lasam pe tata sub un fel de boschet, el ii zicea tufar si ma duceam cu mama la cules ciuperci pe pasune, acolo unde pasteau vacile de la o ferma din capatul orasului, aproape de Codlea. Erau imense acele campuri. si faceam concurenta cu mama, care din noi doua gaseste mai multe si radiam campul pe portiuni prestabilite, nu ne amestecam parcelele, pasi marunti pana ajungeam la un fel de hotar improvizat din stalpi de beton cu sarma inghimpata. De acolo daca gaseam vreo gaura treceam pe celalalt camp si ma indepartam de toti, si-mi placea enorm ideea de solitudine, de libertate, de trecere peste limite. Mama ma striga dar batea vantul mereu acolo si nu o auzeam, campurile erau aproape identice, la un moment dat te trezeai fara puncte de reper in mijlocul lor, incapabil sa-ti dai seama pe unde trebuie sa te intorci. Mi s-a intamplat asa la inceput, dar mai apoi ma asiguram . Cele mai nesemnificative forme de relief puteau deveni firmiturile esentiale, inspirata fiind dupa povesti. Mamei nu-i era frica, ma descurcam, actiunile mele isi gaseau pe atunci finalitate de fiecare data. Venea toamna, la scoala ne intrasem in ritm, dar nu puteam sa nu-mi scap ochii destul de des, pe ferestrele largi pe unde lumina patrundea din ce in ce mai palida, urmand ca la urma sa fie inlocuita cu cea electrica. Atunci gaseam ca cerul se pregateste la fel ca toate celelalte elemente ale mediului, de schimbare, nu mai era senin, nu mai era parca speranta acolo, in coltul de cer pe care reuseam sa-l vad. Erau nori, intai mari, din ei luau nastere fii si fiice, le deosebeam sau le concepeam un gen, dupa formele efemere pe care le intruchipau, ma afundam in clasificari, duceam un dialog imaginar cu o alta parte din mine care mereu ma contrazicea, mereu ma ironiza, inca de pe atunci. Probabil figura mea capata diferite nuante, pentru ca invatatoarea, o femeie incredibil de slaba si parca mereu trista, ma trezea din reverie brusc, dar abia dupa ce striga de cateva ori. - Despre ce vorbeam, imi poti spune? ii spuneam mereu, puteam sa o aud si pe ea, la fel ca pe o muzica sau un zgomot de fond, nu eram luata pe nepregatite, ceea ce o facea sa zambeasca vag. imi placea zambetul ei, i-ar fi stat bine sa faca asta mai des, avea un ten inchis la culoare si i se lumina parca fata atunci. Era ultimul an in care o aveam printre noi, urma sa parasim acel corp al scoalii 14 din cartierul nostru si sa traversam apoi calea ferata, pe langa gara mica, sa ajungem acolo unde se faceau cursurile de gimnaziu. scoala cealalta era pe Str Lunga, tot langa o unitate militara, era insa o cladire veche, restaurata pe cat a fost posibil mai ales pentru traditia pe care o avea. Dupa ore, impreuna cu Valentina, pe care am convertit-o usor sa mearga si ea macar la un curs educativ, urcam aleea padurii, cu pasi lenti, masurati parca, sa nu ne oboseasca picioarele. si desi aveam geci, simteam raceala cum ne infiora, o simteam ca pe un val invizibil strecurat printre brazii a caror mireasma devenea tot mai pregnanta. - Simti Vali, parca intram in alta lume, ii spuneam in soapta. Sau poate parea soapta in imensitatea aceea vocea mea de copil marunt, orice zgomot se auzea infundat. - Taci, nu mai inventa prostii de ale tale ca ma intorc, raspundea ea cu ochii indreptati spre treptele de piatra, la capatul carora se afla asa zisul palat. Era fricoasa Valentina. si nici de invatat bine nu putea, mintea ei refuza sa asimileze macar strictul necesar, macar minimum de rationamente sau cele cateva randuri dintr-un rezumat. Nu mai spun de poezii, note muzicale sau orice implica verbul "a retine". Era insa priceputa sa inventeze figuri de dans sau sa sa cante la chitara de exemplu, unde eu nu reuseam sa ma conformez decat greu organizarii intr-o trupa cum eram noi considerate, cele cinci fete de aceeasi varsta, cate eram inscrise atunci. Eu eram prea incordata, mi se inroseau si ma usturau cumplit buricele degetelor de la incordarea cu care apasam coardele, nu reuseam sa retin cum trebuie notele, gaseam mereu alta nota cu care sa o inlocuiesc pe cea reala, pentru ca mi se parea mie infinit mai potrivita. insa la voce reuseam sa compensez, eram in general vocea i dar reuseam sa trec cu usurinta pe cealalta tonalitate, dadeam mereu tonul indiferent de care din grupuri trebuia sa inceapa, ceea ce era laudabil. La balet Valentina doar ma asista. Ma imbracam acolo, printre fete cu costumul de gimnastica, il trageam repede, cu inima batandu-mi agitata in piept, peste trupul gol, fara sa ma uit in jur. Mereu am fost pudica, o caracteristica dusa cumva la extrem, transformata intr-un defect al firii pe parcursul vietii, existenta pana acum fara nici o deosebire in mine. Costumul il imprumutasem de la Eva unguroaica, colega de clasa cu noi, prima fata careia ii crescusera sanii, eveniment ce a transformat-o repede in cea mai populara fata de clasa a patra. Nu se gaseau costume de gimnastica si oricum mama nu mi-ar fi luat pentru ca abia ma adusese de la Deva dupa nici doua luni de antrenamente, desi isi propusese, sa ma lase sa-mi urmez acel talent. iar costumul ei mirosea a fum si a vechi. era Rosu, cu albastru si alb, similar cu cel al adevaratelor gimnaste. Ei nu-i venea. si nici gimnastica nu facea, il primise cadou de la o matusa, ea nu avea elasticitatea necesara desi avea un corp armonios dezvoltat. si casa ei era frumoasa, se afla pe scurtatura pe unde mergeam mai mereu spre cartierul unde locuiam , o strada ingusta, neasfaltata, de unde ieseam murdara de noroi si fugarita adesea de caini. Era frumoasa cum spuneam, era un fel de conac sau macar ceva asemanator in aceasta privinta, cu mansarda, cu holuri lungi si inguste, cu lumina putina si straniu repartizata, poate datorita ferestrelor inguste si inalte, situate la nivelul solului, deoarece casa era construita cu camere la subsol. Dar mirosea a vechi la ea, nu stiu de ce, poate din cauza zidurilor, poate pentru ca ea statea cu bunica-sa si la batrani asa miroase de regula, nu stiu. Nu era acea constatare insa, singura sau cea mai mare prioritate atunci, desi imbracam costumul cu oarece sila. Odata ce ajungeam in fata oglinzilor, ma sprijineam cu mana de bara, ma priveam in oglinzile mari si acest impediment devenea doar un amanunt nesemnificativ. Nu aveam pian asa cum am vazut mai tarziu, peste un an cred, la Teatrul Dramatic, acolo unde o batrana fosta balerina a inceput sa tina cursuri contra colosalei sume de trei sute de lei. Aveam doar un magnetofon, profesoara, o femeie pitica aceeasi care ne instruia si vara pentru manifestarile de pe stadion, dedicate tovarasului secretar general, dadea drumul la muzica si incepea sa tipe afectata "Piciorul sus, varful intins, fandare un- doi" Mie imi placea la nebunie incalzirea si saltul caprioarei. De fapt privind in urma imi placeau toate fara deosebire doar ca alea imi pareau esentiale sau mi-au ramas intiparite inainte de toate in memorie. Storcea untul din noi in cele doua ore de antrenament, simteai cum oasele se intind pocnind, cum revii atat de greu la normal mai apoi , fiind inca ceva minute bune predispusa sa mergi pe varfuri sau sa topai. Abia atunci cand se terminau cursurile de balet, ultimele pe ziua respectiva, imi trageam in fuga hainele peste costum, evitand astfel inca o expunere si cu Valentina gafaind in urma mea, coboram in fuga treptele, apoi aleea. Ajungeam sa prindem atata viteza incat, ajunse jos, ne izbeam adeseori de zidul ce marginea acel capat de strada. Acasa ma schimbam repede, faceam baie si fugeam, asta in ultimul timp, la doamna Vladau. Aveam deja doua saptamani de cand ma duceam in fiecare zi atunci cand se intorsese fiul ei, George, din Franta. La fel de elegant imbracat, asezat alaturi de maica-sa la masa din curte, rasfoia un album de fotografii. Usa s-a trantit ca de obicei in urma mea, dar nu aveam curaj sa inaintez, ma intimida prezenta lui, chiar daca era peste masura de binevoitor mereu. - Hai Lili, de ce ai ramas acolo, mi-a fost dor de ochii astia ai tai verzi, ochi verzi sa nu-i crezi, nu? Hai, aseaza-te aici langa noi. Mama, pot... Batrana nu ma privea de regula in ochi, de fapt ne evitam reciproc, ajunsesem sa-i prind repede hachitele, sa anticipez ce urma sa ma puna sa fac dupa directia in care se indrepta sau dupa locul in care privea. Eram probabil speculanta ca orice copil, dar nu mai eram obraznica, nici macar nu ma mai plictiseam ca la inceput in preajma ei, o acceptasem in viata mea si mi-o asumasem ca suflet pe care trebuia sa-l urmaresc, sa-l analizez, sa-l ajut. - Da. Poti s-o aduci, dar domnisoara trebuie sa stie ca nu are voie sa treaca dincolo de strada asta cu ea. Fetele nu merg pe bicicleta. in scurt timp George a aparut intr-adevar cu o bicicleta medie, albastra, nou nouta. Eu ramasesem blocata langa masa lor, se desfasurau prea repede toate, nu avusesem cand sa le inteleg. - E a ta. Nu te lua dupa mama, sa dai la pedale pana simti ca nu mai poti, e sanatate curata o bicicleta. stiam de la taica-tu ca strangi bani sa-ti iei una, cum sa strangi tu copil banii, tu trebuie sa-ti iei cu ei dulciuri si papusi, nu sa ii strangi ca babele. - George, fii respectuos, te rog. - Scuze mama, e doar o gluma nevinovata, Lili e un copil bun, o sa ajunga mare, ai sa vezi ce-ti spun eu azi, asa va fi. Nu puteam articula iar nici un dram de propozitie, mi se parea pe undeva ca totul e un mare fals, ca cei doi oameni au parasit paginile vreunei carti din cele citite de mine sau cine stie, poate voiau sa ma cumpere, erau tare ciudati amandoi, la fel cum era si casa aia mare si intortocheata. De aia nu ma puteam bucura, nu primisem nici un cadou, nici macar la ziua mea, mama facea un tort si imi dadea, de fapt doar in acel an mi-a dat zece lei sa-mi iau doua sute de grame de prajitura cu fructe, de la cofetarie, pentru ca stia ca-mi place mie cel mai mult. in rest nu se tineau zilele de nastere, nu la noi in familie cel putin. iar ei erau doi straini pana la urma. Dai un cadou cuiva drag sau din obligatie, asa observasem ca se procedeaza. Duceam la ziua Loredanei, vecina mea de la etajul unu, in fiecare an, cate un bibelou din vitrina mamei, dar asa se proceda, nu te puteai duce cu mana goala, era normal. Chiar daca mama renunta greu la ele si mi-l dadea pe cel mai mic , porumbei sau veverite, era totusi un cadou dat de complezenta. Asa ca nu aveam curaj nici macar sa o ating. - De ce nu te bucuri? m-a intrebat in soapta George, in timp ce m-a saltat deasupra ei, in saua moale captusita cu burete. - Ma bucur, am reusit sa spun innecandu-ma cu saliva. - Bine atunci sa te vad razand sau o sa o duc inapoi si crede-ma ca as avea de mers cu ea, sper ca ai macar mila, sa nu ma determini sa fac asta. - De ce...de ce mi-ai luat-o? Cu el vorbeam la per tu asa convenisem ultima data cand venise in fuga sa-si ia ramas bun de la maica-sa. Nu era greu, era tare copilaros, radea de rasuna casa din orice nimic, se cunostea cand era acolo, parca toate se insufleteau. Obloanele nu mai erau trase, usile erau trantite fara mila, ba chiar si muzica se auzea din camera lui, acordurile se repezeau pe scari, nascand ecou in toata casa. si nici batran nu era, asa cum crezusem, numai pentru ca l-am vazut conducand o masina si fumand. Auzisem ca isi va sarbatori ziua de nastere cu celalat frate, mai mare decat el, undeva in octombrie, cand avea sa implineasca treizeci si cinci de ani. ii pusesem intrebarea brusc, de fapt cuvintele au tasnit din mintea mea rebele, incurajate poate si de comportamentul lui libertin. Am pus intrebarea apoi mi-a parut rau, m-am ridicat in sa sa-mi fac vant, voiam sa plec, dar m-a mai tinut numai cat mi-a raspuns scurt. Apoi cand mi-a dat drumul am cazut lovindu-ma de un stalp ce sustinea via suspendata de deasupra curtii, desi stiam sa merg bine de tot, aveam si eu un jaf de bicicleta acasa. Cuvintele lui spuse cu atata blandete cu voce joasa, cu ochii larg deschisi, caprui, indreptati spre ai mei , cuvintele lui au lovit neasteptate. - Pentru ca mama vrea sa te infieze si prin urmare vom fi frati Lili. ia sa te vad, cum mergi? | index 'pageview'); 